Webmaster	Africa Ghana Rhymesonny
SAI Sabouke	Africa Jorge Luis Borges Mahe Salihu Suicide As God In Beheer Is, Waarom Is Daar Soveel Ellende En Hartseer? - Joy! Digital
As God In Beheer Is, Waarom Is Daar Soveel Ellende En Hartseer?
God is nie die probleem nie; dit is die mensdom. Ons is na die beeld van God geskape, maar het afgedwaal (Gen 1:27, Jes 53:6). Adam se sonde het daartoe gelei dat die mens se hart “bedriegliker as enigiets anders” en verdorwe geword het (Jer 17: 9). Dit laat ons met ’n paar gewigtige keuses.
Die Here het ons ’n vrye wil gegee om self ons pad te kies. Daarom is Josua se woorde so van toepassing: “Kies dan vandag wie julle wil dien …” – Josua 24:15. Slegte keuses het altyd nagevolge, nie net vir ons nie, maar ook vir dié op wie ons ’n invloed uitoefen. Die gevolge is ellende en hartseer.
God, wat ons geskape het, het Sy handleiding (die Bybel) aan ons gegee. Wanneer Sy heilige beginsels verontagsaam word, lei dit altyd tot rampspoed en mislukking. “Ek het u woord in my hart gebêre, dat ek teen U nie sal sondig nie” – Psalm 119:11. As ons kies om die Verlosser te volg, sal die kenmerke van Sy lewe (die vrug van die Gees) toenemend ook in ons lewe weerspieël word. Om God en ons naaste lief te hê, is die teenmiddel vir ellende en hartseer.